<classify> Simba iko Morogoro kujiandaa kwa mchezo wa Ligi Kuu dhidi ya Mbeya City Jumapili jijini Dar es Salaam, lakini kocha huyo alisema lengo kubwa la kambi hiyo ni kubeba ubingwa kwa kuziengua kwenye nafasi ya uongozi timu hizo mbili.Kwa sasa, Yanga na Azam zina pointi 46 kila moja kutokana na miche zo 19, lakini Yanga ambao ni mabingwa watetezi wakiongoza kwa uwiano wa kufunga na kufungwa wakati Simba iko nafasi ya tatu, ikiwa na pointi 45.Akizungumza na gazeti hili Mayanja, raia wa Uganda alisema amekuwa akiutumia vizuri muda wake kwa ajili ya kuwafundisha wachezaji wake vitu vingi ambavyo ni mwafaka wachezaji wake akiamini kama watavitumia vizuri vinaweza kuwasaidia kutimiza kile ambacho wamekusudia ambacho ni ubingwa.Watu wanaweza kutudharau kwa sababu tumefungwa na Yanga, lakini Simba ni moja ya timu iliyopo kwenye nafasi ya kubeba ubingwa na hilo ndilo lengo langu kubwa kama kocha na sioni sababu ya kutufanya tushindwe kwani uwezo tunao, alisema Mayanja.Kocha huyo aliyeiongoza Simba kushinda mechi saba mfululizo kabla ya kufungwa na Yanga hivi karibuni, alisema mbinu anazowapa wachezaji wake hivi sasa ni maalumu ili kikosi chake kiibuke na ushindi kila mechi na hatimaye kutwaa ubingwa.Alisema kama kocha anajua kiu kubwa ya viongozi na mashabiki wa timu hiyo ni ubingwa na yeye amekuwa akijitahidi kupambana kuhakikisha hilo linafanikiwa anakiamini kikosi chake kina nyota wenye vipaji na uwezo mkubwa kisoka Simba ni timu kubwa haipendezi kuona inapita misimu mitatu au minne bila ubingwa wa kombe lolote. Kama kocha nimejitoa kuhakikisha tunapambana na kuchukua ubingwa wa Ligi Kuu msimu huu, hili naamini linawezekana kwa kiwango tulichokuwa nacho sasa, alisema.Aidha Mayanja alisema katika utawala wake suala la nidhamu amelipa kipaumbele na kwamba hatakuwa tayari kufanya kazi na wachezaji wasio na nidhamu, hata kama ni tegemeo kwa timu.Mapema wiki hii, Mayanja alimfukuza nahodha msaidizi wa timu hiyo, Hassan Isihaka kutokana na kumtolea lugha chafu wakati wa mazoezi ya kujiandaa na mchezo wa Kombe la FA dhidi ya Singida United.  <topic>: MICHEZO 